คณะเทคโนโลยีสารสนเทศและการสื่อสาร มหาวิทยาลัยมหิดล

คณะเทคโนโลยีสารสนเทศและการสื่อสาร มหาวิทยาลัยมหิดล (อังกฤษ: Faculty of Information and Communication Technology, Mahidol Univeersity อักษรย่อ: ICT) เป็นคณะลำดับที่ 20 ของมหาวิทยาลัยมหิดล คณะเทคโนโลยีสารสนเทศและการสื่อสารเดิมคือ ภาควิชาคอมพิวเตอร์ คณะวิทยาศาสตร์และสำนักคอมพิวเตอร์ มหาวิทยาลัยมหิดล ที่ก่อตั้งขึ้นในเดือนมีนาคม พ.ศ. 2531 เปิดสอนในหลักสูตร ทั้งในระดับปริญญาตรี โท และเอก

**ประวัติ**
คณะเทคโนโลยีสารสนเทศและการสื่อสาร มหาวิทยาลัยมหิดล ก่อตั้งเมื่อวันที่ 20 พฤษภาคม พ.ศ. 2552 เป็นคณะลำดับที่ 20 ของมหาวิทยาลัยมหิดล คณะเทคโนโลยีสารสนเทศและการสื่อสารเดิม คือ ภาควิชาคอมพิวเตอร์ คณะวิทยาศาสตร์และสำนักคอมพิวเตอร์ มหาวิทยาลัยมหิดล ผู้ร่วมกันวางรากฐานโครงสร้างพื้นฐานและโปรแกรมต่างๆ ที่ใช้ภายในมหาวิทยาลัยมหิดล รวมถึงผลิตงานวิจัยทางด้านวิทยาการคอมพิวเตอร์มาตั้งแต่ มีนาคม พ.ศ. 2531 
คณะเทคโนโลยีสารสนเทศและการสื่อสาร มีวัตถุประสงค์หลักในการผลิตบุคลากรที่มีความรู้ ความชำนาญ ด้านวิทยาการคอมพิวเตอร์และเทคโนโลยีสารสนเทศ พัฒนาและเสริมสร้างทักษะ และมีความรู้เกี่ยวกับคอมพิวเตอร์ตั้งแต่ระดับพื้นฐานไปจนถึงระดับสูง ตลอดจนผลิตงานวิจัยต่าง ๆ โดยเน้นหนักทางด้านระบบฐานข้อมูล ระบบสารสนเทศ ระบบเครือข่ายสื่อสารข้อมูล ระบบผู้เชี่ยวชาญและปัญญาประดิษฐ์ นอกจากนี้ทางคณะฯ ยังได้ร่วมมือกับสำนักคอมพิวเตอร์ในการพัฒนาระบบเครือข่ายสื่อสารและระบบคอมพิวเตอร์ของมหาวิทยาลัยมหิดล

**เหตุการณ์สำคัญทางประวัติศาสตร์**
# พ.ศ. 2531 ก่อตั้งสำนักคอมพิวเตอร์ มหาวิทยาลัยมหิดล ผู้ก่อตั้งนำโดย ศาสตราจารย์เกียรติคุณ ดร. ศุภชัย ตั้งวงศ์ศานต์ ผู้ก่อตั้ง และผู้อำนวยการสำนักคอมพิวเตอร์ มหาวิทยาลัยมหิดลคนแรก
# พ.ศ. 2532 เปิดหลักสูตรระดับปริญญาตรี วิทยาศาสตรบัณฑิต สาขาวิชาวิทยาการคอมพิวเตอร์
# พ.ศ. 2537 เปิดหลักสูตรระดับปริญญาโท วิทยาศาสตรมหาบัณฑิต สาขาวิทยาการคอมพิวเตอร์
# พ.ศ. 2542 รองศาสตราจารย์ ดร.ดำรัส วงศ์สว่าง ดำรงตำแหน่งผู้อำนวยการสำนักคอมพิวเตอร์ มหาวิทยาลัยมหิดลคนที่ 2
# พ.ศ. 2544 รองศาสตราจารย์ ดร.เจริญศรี มิตรภานนท์ ดำรงตำแหน่งผู้อำนวยการสำนักคอมพิวเตอร์ มหาวิทยาลัยมหิดลคนที่ 3
# พ.ศ. 2545 เปิดหลักสูตรระดับปริญญาเอก วิทยาศาสตรดุษฎีบัณฑิต สาขาวิทยาการคอมพิวเตอร์ (นานาชาติ) 
# พ.ศ. 2546 จัดให้มีการเรียนการสอน ระดับปริญญาตรี สาขาเทคโนโลยีสารสนเทศและการสื่อสาร (นานาชาติ)
# พ.ศ. 2552 จัดตั้งเป็น “คณะเทคโนโลยีสารสนเทศและการสื่อสาร” เป็นคณะใหม่ ในลำดับที่ 20 ของมหาวิทยาลัยมหิดล นำโดย รศ. ดร. เจริญศรี มิตรภานนท์ ผู้จัดตั้งและคณบดีคนแรก
# พ.ศ. 2557 เปิดหลักสูตรระดับปริญญาโท วิทยาศาสตรมหาบัณฑิต สาขาความมั่นคงไซเบอร์และการประกันสารสนเทศ (นานาชาติ)
# พ.ศ. 2557 เปิดหลักสูตรระดับปริญญาโท วิทยาศาสตรมหาบัณฑิต สาขาเทคโนโลยีเกมและเกมมิฟิเคชัน (นานาชาติ)
# พ.ศ. 2561 แต่งตั้งคณบดีคนที่สอง: ดร.พัฒนศักดิ์ มงคลวัฒน์
# พ.ศ. 2564 เปิดหลักสูตรระดับปริญญาตรี วิทยาศาสตรบัณฑิต สาขาวิทยาการและเทคโนโลยดิจิทัล (หลักสูตรไทย)

**บุคคล**

**ทำเนียบคณบดี**

**บุคลากรและศิษย์เก่าที่มีชื่อเสียง**
# ศาสตราจารย์เกียรติคุณ ดร. ศุภชัย ตั้งวงศ์ศานต์ รองอธิการบดีฝ่ายสิ่งเอื้ออำนวยทางวิชาการ และผู้อำนวยการสำนักคอมพิวเตอร์ มหาวิทยาลัยมหิดล, ประธานคณะกรรมการบริหาร สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)
# รองศาสตราจารย์ ดร. วรพันธ์ คู่สกุลนิรันดร์ นักวิจัยดีเด่นแห่งชาติ พ.ศ. 2568 สาขาเทคโนโลยีสารสนเทศและนิเทศศาสตร์

**หลักสูตร**

**ที่ตั้ง**
คณะเทคโนโลยีสารสนเทศและการสื่อสาร มหาวิทยาลัยมหิดล มีที่ทำการอยู่ 1 แห่ง ได้แก่- วิทยาเขตศาลายา
อาคารคณะเทคโนโลยีสารสนเทศและการสื่อสาร มหาวิทยาลัยมหิดล 999 ถนนพุทธมณฑลสาย 4 ตำบลศาลายา อำเภอพุทธมณฑล จังหวัดนครปฐม 73170
{
"type": "FeatureCollection",
"features": 
{
"type": "Feature",
"properties": {},
"geometry": {
"type": "Point",
"coordinates": 
100.324541,
13.794481

}
}

}
เวลาทำการ: จันทร์ – ศุกร์ 09.00 – 17.00 น.
โทรศัพท์: +66 02-441-0909
Line official account: @ictmahidol

**อ้างอิง**

**แหล่งข้อมูลอื่น**
  คณะเทคโนโลยีสารสนเทศและการสื่อสาร-  สมาคมศิษย์เก่าคณะเทคโนโลยีสารสนเทศและการสื่อสาร-  มหาวิทยาลัยมหิดล
ทเคโนโลยีสารสนเทศและการสื่อสาร
หมวดหมู่:คณะเทคโนโลยีสารสนเทศในประเทศไทย